Lettera di Ptolemaeus e Herodes a Sarapion alias Apollonianus
Material: papyrus
Place: Oxyrhynchites
Categories: Brief (privat)
Ptolemaios und Herodes an Sarapion alias Apollonianos
Bericht über ihre Bemühungen im Interesse einer Angelegenheit des Adressaten
Πτολεμαῖος καὶ  ̔Ηρώδης Σαραπίωνι
τῶι τιμιωτάτωι    χαίρειν.
λαβόντες σου τὸ ἐπιστόλιον ἐγενόμεθα
εὐ[θ]έως ἡμεῖς τε καὶ οἱ φ[ί]λοι περὶ
τὸ διαφέρον σοι πρᾶγμα καὶ πάνυ
πολλῆς ζητήσεως ἀναφανείσης
καὶ σκέψεως ἑτέρας ἔδει μὲν ἡμᾶς
μὴ ἀμελεῖν κατὰ πάντα τρόπον,
θαυμάζομε[ν] δὲ πῶς Διογένην τὸν
σὸν οὐκ ἔπεμ[ψας] πρὸς ἡμᾶς τούτου
χάριν, ἀλλὰ ἐπιστ[ο]λειδίῳ ἑνὶ ἠρκέσθης·
ἴσθι οὖν ἡμᾶς πάντας ὡς ἴδιον πρᾶγμα
τὸ σὸν τιθεμ[έ]νους, καὶ ..........
τ....μ.. θεῷ εὐχόμεθα καλῶς
αὐτὸ ἀποβῆναι. τὰ αὐτὰ δὲ θ[έ]λει
καὶ Κορνήλιος. οἱ φίλοι γράφουσί σοι
ἀσπαζόμενοί σε. ἐρρῶσθαί σε
 εὐχόμεθα ὑγιενόν.
 ἐρρῶσθαί σε εὔχομαι, ἄδελφε.
 ἐρρῶσθαί σε εὔχομαι, κύριέ μου Σαραπίων,
 πανοικησίᾳ ἐγὼ Θέων.
σήμερον ἥ ἐστιν κζ ἑσπέρας Ἄγαυς
ὁ σὸς πρὸς ἡμᾶς ἐλήλυθεν καλ[ῶ]ς
ποιῶν ἵνα παρακολουθήσῃ οἷς ὑπὲρ
σοῦ πονούμεθα ἡμεῖς τε καὶ οἱ φίλοι
Σαραπίωνι τῷ κ Ἀπολλωνιανῷ γυμ Ὀξ Πτολεμαῖος εὐθηνιαρχήσας Ἀλεξανδ